तिरुमला के एक वैदिक स्कूल में 57 छात्र पाए गए कोरोना वायरस से संक्रमित
तिरुमला के एक वैदिक स्कूल में 57 छात्र कोविड-19 से पीड़ित पाए गए हैं। बुधवार को छात्रों की जांच की गई थी। एक अधिकारी ने बताया कि तिरुमला तिरुपति देवस्थानम द्वारा शासित वेद विज्ञान पीठम के छात्रों को श्री वेंकटेश्वर इंस्टीट्यूट ऑफ मेडिकल साइंसेस अस्पताल में भर्ती करवाया गया है।
तिरुपति: तिरुमला के एक वैदिक स्कूल में 57 छात्र कोविड-19 से पीड़ित पाए गए हैं। बुधवार को छात्रों की जांच की गई थी। एक अधिकारी ने बताया कि तिरुमला तिरुपति देवस्थानम द्वारा शासित वेद विज्ञान पीठम के छात्रों को श्री वेंकटेश्वर इंस्टीट्यूट ऑफ मेडिकल साइंसेस अस्पताल में भर्ती करवाया गया है और उनकी सेहत ठीक बताई जा रही है। लॉकडाउन के कारण संस्थान के बंद होने के बाद यहां के कुल 587 छात्रों में से 435 छात्र हाल ही में यहां लौटे थे। यहां बिहार, ओडिशा, तेलंगाना, कर्नाटक और तमिलनाडु समेत देशभर के तथा दस वर्ष से लेकर 24 वर्ष आयुवर्ग के छात्र पढ़ते हैं।अधिकारी ने बताया कि छात्र कोविड-19 जांच करवाकर ही यहां आए थे जिनमें उन्हें संक्रमणमुक्त पाया गया था। हालांकि एहतियातन जब उनकी रैपिड एंटीजन जांच की गई तो 57 छात्र संक्रमित पाए गए। पुष्टि के लिए छात्रों की आरटी-पीसीआर जांच भी की गई है जिनके परिणाम अभी आए नहीं हैं। इस बीच प्रदेश में 120 नए मामले मिले। एक बुलेटिन में बताया गया है कि प्रदेश में कुल मामले 8,91,004 पहुंच गए हैं। एक और संक्रमित की मौत होने के बाद प्रदेश में कुल 7177 लोगों की जान जा चुकी है। बुलेटिन के मुताबिक, सुबह नौ बजे खत्म हुए पिछले 24 घंटे में 93 संक्रमितों ने संक्रमण को शिकस्त दी जिसके बाद संक्रमण मुक्त होने वाले मरीजों की संख्या 8,82,763 पहुंच गई। वहीं 1064 मरीज संक्रमण का उपचार करा रहे हैं। वहीं, भारत में एक दिन में कोविड-19 के 17,921 नए मामले सामने आने के बाद देश में संक्रमितों की संख्या बढ़कर 1,12,62,707 हो गई, वहीं 1.09 करोड़ से अधिक लोग संक्रमण मुक्त हो चुके हैं। केन्द्रीय स्वास्थ्य मंत्रालय की ओर से बुधवार को जारी किए गए आंकड़ों के अनुसार, 133 और मरीजों की मौत के बाद मृतक संख्या बढ़कर 1,58,063 हो गई। देश में उपचाराधीन मरीजों की संख्या घटकर 1,84,598 रह गई, जो कुल मामलों का 1.64 प्रतिशत है। आंकड़ों के अनुसार, कुल 1,09,20,046 लोगों के संक्रमण मुक्त होने के साथ ही मरीजों के ठीक होने की राष्ट्रीय दर 96.96 प्रतिशत है। वहीं कोविड-19 से मृत्यु दर 1.40 प्रतिशत है। ये भी पढ़ें